આ સિરિયલના આખા કથાનકની અહીં ચર્ચા કરવાનો ઉપક્રમ નથી. એલેકઝાન્ડર ધ ગ્રેટ- સિકંદર અને માતૃભૂમિને દિલોજાનથી ચાહનારા રાજવી પોરસ- વિશ્વના ઈતિહાસના બે મહાન અને ગરિમાપૂર્ણ અને પ્રતાપી ચરિત્રોને ઈમાનદારીથી પેશ કરવાનો સર્જનાત્મક પુરુષાર્થ કરનારા પોરસ સિરિયલના તમામ કલાકાર- કસબીઓ અને ટેકનિશિયનો અભિનંદનને પાત્ર છે. લક્ષ લાલવાની, રોહિત પુરોહિત, રતિ પાંડે આદિ કલાકારો આ સિરિયલમાં કામ કરી રહ્યા છે. પોરસની ભૂમિકામાં લક્ષ લાલવાનીનો ખાસ ઉલ્લેખ કરવો પડે…સિરિયલના ક્રિયેટિવ પ્રોગ્રામર સિધ્ધાર્થકુમાર તિવારી ભારતના ગૌરવપૂર્ણ ઈતિહાસને રજૂ કરવા માટે શાબાશીના અધિકારી બન્યા છે.. ભારતીય ઈતિહાસ, સંસ્કૃતિ, સંસ્કારરીતિ પ્રત્યે આદર ધરવતા પ્રત્યેક કલારસિકે આ સિરિયલના એપિસોડ જોવાની તક લેવી જોઈએ